Dona'm les entitats que apareixen en el text següent:
Adela Galiana Albaladejo, també coneguda com a Adela Galiana de Osterman (Torrevella, 10 de juliol de 1825 - Madrid, ?) va ser una escriptora, dramaturga, poeta i articulista valenciana. Va nàixer a la localitat valenciana de Torrevella, al Baix Segura, el 10 de juliol de 1825. Quan Adela tan sols tenia quatre anys el seu pare, José Galiana Tarancón, comerciant i primer alcalde de Torrevella durant un breu període (7 de juliol a 14 de desembre de 1830), va ser detingut i enviat al castell de Galeres de Cartagena, com a conseqüència d'aquest fet no tingué una educació acabada. Aviat va sobreeixir d'ella un afany a la lectura, la qual cosa la va induir a escriure les seues pròpies obres, destacant des de molt jove per les seues composicions, tant en prosa com en vers. El 1850 es va casar a Torrevella amb Atenógenes Sánchez Barceló, del que aviat va enviduar. El 1861 publica, a València, la seua primera obra: El hombre y su corazón: descripción sucinta de las épocas de su vida, que es va editar i es va imprimir en els tallers de la llibreria de Juan Mariana i Sanz, i va eixir a la venda al preu de dos reals. Va quedar vídua i va tornar a contraure nou matrimoni entre 1861 i 1865, any en el qual va publicar a Barcelona, en l'establiment tipogràfic de Narcís Ramírez, la seua obra El consejero de los niños, amb el nom d'Adela Galiana de Osterman, cognom del seu segon espòs, el militar Saturnino Osterman i Pérez Caballero; llibre que va ser molt cèlebre, que fins i tot es va fer servir com a manual escolar. Com a dramaturga només es coneix una obra, Los dos gemelos, drama en vers i compost per tres actes i sis quadres, la redacció dels quals es va concloure a València el dia 6 de maig de 1861. En aquesta obra es reflecteixen tots els tòpics comuns del teatre social del segle xix, en què es reflecteix de manera clara el procés de transformació d'una societat aristocràtica a una societat burgesa emergent. Adela Galiana juga en l'obra amb els desconcerts i malentesos derivats de la confusió d'identitats, de la usurpació de personalitats, del descobriment impactant dels orígens fins llavors ocults d'algun personatge i, en definitiva, amb tots els artificis teatrals que són típics a l'hora d'aprofitar en les taules els esmentats conflictes socials, Alhora pretén representar potser el seu propi origen humil -el seu avi patern, ferrer, i, el matern, jornaler- i la incipient transformació social en la llavors petita població de Torrevella.
Adela Galiana Albaladejo : artista_o_autor, Adela Galiana de Osterman : artista_o_autor, Torrevella : Entitat_Geopolítica, Madrid : Entitat_Geopolítica, Baix Segura : Entitat_Geopolítica, Adela : artista_o_autor, José Galiana Tarancón : polític, Cartagena : Entitat_Geopolítica, Atenógenes Sánchez Barceló : persona, València : Entitat_Geopolítica, Barcelona : Entitat_Geopolítica, Narcís Ramírez : persona, El consejero de los niños : obra_escrita, Saturnino Osterman : persona, Pérez Caballero : persona, Los dos gemelos : obra_escrita, Adela Galiana : artista_o_autor, castell de Galeres : edifici, l hombre y su corazón: descripción sucinta de las épocas de su vida : obra_escrita, llibreria de Juan Mariana i Sanz : empresa_privada